Katona Máté (labdarúgó, 1997)
Katona Máté (Sopron, 1997. június 22. –) magyar labdarúgó, a Soroksár SC játékosa.

Pályafutása
Sopronban nevelkedett, majd 2011-ben került az MTK-hoz, ahol végigjárta a korosztályos csapatokat. 
2015. július 1-én csatlakozott a MTK második csapatához. 39 mérközésen négyszer talált be az ellenfelek hálójába.
2016. július 17-én debütált az első csapatban is, azonban többnyire a második csapatnál kapott játéklehetőséget.
2016. december 3-án az Újpest FC csapata ellen debütált az NBI-ben.
2017. január 29-én új szerződést írt alá az MTK Budapest első csapatával. Az ezt követő években alapember lett a fővárosi kék-fehéreknél, a 2019-2020-as szezonban 32 tétmérkőzésen lépett pályára, a bajnokságban és a Magyar Kupában is többször eredményes volt és gólpasszokkal segítette csapattársait. 2020 nyarán egy évvel meghosszabbította szerződését a klubbal. 2020 szeptemberében keresztszalag-szakadást szenvedett, ezt követően pedig műtét várt rá. A jelenlegi szezonban a Honvéd elleni 3-1-re megnyert bajnokin gólt is szerzett. A korosztályos válogatott Katona Máté a középpálya több pontján is bevethető, és kiemelkedő a munkabírása. A 2020 májusi, Honvéd elleni Magyar Kupa-mérkőzésen közel 16 kilométert futott, a találkozón övé volt a legtöbb sprint (183), és a legnagyobb sebességű sprint is 34,5 kilométerrel.2017 és 2020 között 80 tétmérkőzésen szerepelt a csapatban, 2021 januárjában a Ferencvároshoz igazolt.

2022 júliusában a Kecskeméti TE csapatához került kölcsönszerződéssel a szezon végéig, az ezüstérmes csapatban 17 bajnokin lépett pályára.

2023. július 5-én bejelentették, hogy a aláírt Soroksár SC-hez.

Statisztika

Klubcsapatokban 
2023. május 21-én frissítve.

Sikerei, díjai 
  Ferencvárosi TC
 Magyar bajnok: 2020–2021
  Kecskemét
 Magyar labdarúgó-bajnokság ezüstérmes: 2022–23

Jegyzetek

Források 
 
  
  
 

1997-ben született személyek
Soproniak
Élő személyek
Magyar labdarúgók
Labdarúgó-középpályások
Az MTK labdarúgói
A Ferencváros labdarúgói
A Kecskeméti TE labdarúgói
A Soroksár labdarúgói